ai4bharat/Pralekha huggingface dataset:
وزیراعظم کا دفتر
وزیراعظم نریندرمودی نے کارگل وجےدیوس کےموقع پر کارگل جنگ کے سورماؤں کو یاد کیا
وزیراعظم جناب نریندر مودی نےکارگل وجےدیوس کے موقع پرکارگل جنگ کےبہادر شہیدوں کو خراج عقیدت پیش کیا۔ جناب مودی نے کہا کہ کارگل دیوس ہندوستان کے ا ن دلیر اوربہادر سورماؤوں کی شجاعت کےکارنامے سامنے لاتا ہے جو ہم وطنوں کو ہمیشہ تحریک دیتا رہے گا۔
ایک ٹویٹ میں وزیراعظم نے کہا؛
’’کارگل وجےدیوس بھارت کے ان بہادر سورماؤوں کی شجاعت کوسامنےلاتا ہے جوہم وطنوں کے لئے ہمیشہ تحریک بنے رہیں گے۔ اس مخصوص دن کےموقع پرمیں ان کو دل سےسلام اوراحترام کرتاہوں۔ جےہند‘‘
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال
ریاستوں/ مرکز کے زیر انتظام علاقوں کو 27.28 کروڑ سے زیادہ ویکسین کی خوراکیں فراہم کرائی گئیں
ریاستوں/ مرکز کے زیرانتظام علاقوں کے پاس اب بھی لوگوں کو دیئے جانے کے لئے 1.28 کروڑ سے زیادہ ویکسین کی خوراکیں دستیاب
ملک گیر ٹیکہ کاری مہم کے ایک حصے کے طور پر ، حکومت ہند کووڈ ویکسین کی خوراکیں بلا قیمت فراہم کرکے ریاستوں اور مرکز کے زیر انتظام علاقوں کی مدد کرتی رہی ہیں۔اس کے علاوہ حکومت ہند ریاستوں/ مرکز کے زیرانتظام علاقوں کے لئے کووڈ ویکسین کی براہ راست خریداری کے لئے بھی سہولیات فراہم کرتی رہی ہیں۔ ٹیکہ کاری عالمی وبا کی روک تھام اور اس کے مینجمنٹ کے لئے ہندوستانی حکومت کی جامع حکمت عملی کا ایک مضبوط ستون ہے۔اس کے ساتھ ساتھ جانچ، تشخیص، علاج اور کووڈ سے متعلق اپنائے جانے والے احتیاطی برتاؤ کی اہمیت بھی اپنی جگہ ہے۔
یکم مئی 2021 سے کووڈ-19 کی ٹیکہ کاری کے اصلاح شدہ اور تیز رفتار تیسرے مرحلے کی حکمت عملی پر عمل درآمد شروع کیاجاچکا ہے۔
اس حکمت عملی کے تحت ہندوستانی حکومت کے ذریعہ کسی بھی دوا ساز کمپنی کی سینٹرل ڈرگس لیباریٹری کے ذریعہ منظور شدہ خوراکوں کے 50 فیصد کی خریداری کی جائے گی اور حکومت ریاستی حکومتوں کو ان خوراکوں کی مجموعی طور پر بلا قیمت فراہمی جاری رکھے گی، جیسا کہ اس سے پہلے کیا گیا ہے۔
اب تک ریاستوں/ مرکز کے زیرانتظام علاقوں کو 27.28 کروڑ سے زیادہ  ویکسین کی خوراکیں فراہم کرائی جاچکی ہیں۔یہ فراہمی حکومت ہند کے ذریعہ اور براہ راست ریاستوں کے ذریعہ خریداری کی شکل میں بھی کی جارہی ہے۔
اس میں سے، مجموعی کھپت جس میں ضائع ہونے والی خوراکیں بھی شامل ہیں،25,45,45,692 خوراکیں ہے۔
ریاستوں/ مرکز کے زیرانتظام علاقوں کے پاس لوگوں کو دیئے جانے کے لئے 1.82 کروڑ سے زیادہ  کووڈ ویکسین کی خوراکیں اس وقت بھی دستیاب ہیں۔جنہیں ریاستیں اور مرکز کے زیرانتظام علاقے اگلے تین دنوں کے اندر اندر حاصل کرلیں گے۔
ش ح۔ س ک
U No. 5522
(
وزارت دفاع
بھارتی دفاعی صنعت کی عالمی رسائی کے مقصد سے باہمی تعاون کے لئے انڈونیشیا کے ساتھ ویبینار اور ایکسپو کا انعقاد
نئی دہلی، 18 /نومبر 2020 ۔ بھارت اور انڈونیشیا کے درمیان کل ایک ویبینار کا انعقاد کیا گیا۔ اس ویبینار کا موضوع تھا’’انڈین ڈیفنس انڈسٹری گلوبل آؤٹ ریچ فار کولیبریٹیو پارٹنرشپ: ویبینار اینڈ ایکسپو انڈیا انڈونیشیا ڈیفنس کوآپریشن‘‘۔ اس کا انعقاد ایس آئی ڈی ایم کے توسط سے وزارت دفاع کے محکمہ دفاعی پیداوار کے زیر اہتمام کیا گیا۔
یہ ویبینار اس سلسلے کا ایک حصہ ہے جسے دوست ممالک کے درمیان دفاعی صنعت کے متعلق مصنوعات کی برآمدات میں اضافہ کرنے اور آئندہ 5 برسوں کے لئے مقررہ 5 بلین ڈالر کی برآمدات کے مقصد کو حاصل کرنے کی سمت میں بڑا قدم ہے۔
اس ویبینار میں دونوں فریقوں کے کلیدی اہل کاروں نے حصہ لیا اور مسلح افواج کی جدید کاری نیز دفاعی صنعت کے دیس کاری کو بڑھاوا دینے کی ضرورت کے بارے میں اظہار خیال کیا۔
اس ویبینار میں بڑی بھارتی کمپنیوں جیسے ایل اینڈ ٹی ڈیفنس، اشوک لی لینڈ لمیٹڈ، بھارت فورگ، ٹاٹا ایرو اسپیس اینڈ ڈیفنس، ایم کے یو، گوا شپ یارڈ لمیٹڈ اور بھارت الیکٹرانکس لمیٹڈ نے حصہ لیا اور اپنی مصنوعات کی ایک جھلک پیش کیا۔ دوسری طرف انڈونیشیا سے بھی پی ٹی پنڈاڈ، پی ٹی پال، پی ٹی لین، پی ٹی دہانا اور پی ٹی ڈرگانترا نے اپنا پرزنٹیشن دیا۔
اس ویبینار میں 150 سے زیادہ شرکاء نے حصہ لیا اور ایکسپو میں 100 سے زیادہ ورچول نمائشی اسٹال لگائے گئے۔
پیٹرولیم اور قدرتی گیس کی وزارت
حکومت ایتھنول بلینڈڈ پیٹرول  پروگرام کو فروغ دے رہی ہے
زیادہ پانی والی فصلوں سے تنوع لانے کےلئےحکومت کسانوں کی حوصلہ افزائی کررہی ہے
نئی دہلی،21 مارچ ،2022
پیٹرولیم اور قدرتی گیس کے وزیر مملکت جناب رامیشور تیلی نے آج راجیہ سبھا میں ایک سوال کے تحریری جواب میں بتایا کہ حکومت پہلے ہی 'پی ایم غریب کلیان یوجنا' کے تحت ملک بھر میں 80 کروڑ سے زیادہ مستفدین کو سبسڈی والا اناج فراہم کر رہی ہے۔
حکومت گھریلو زراعت کے شعبے کو فروغ دینے، ماحولیات کے فوائد، درآمدی انحصار کو کم کرنے اور زرمبادلہ میں بچت کے وسیع مقاصد کے ساتھ ایتھنول بلینڈڈ پیٹرول  پروگرام کو بھی فروغ دے رہی ہے۔ ملاوٹ کے اہداف حاصل کرنے اور دیگر استعمال کے لیے گنے کے راستے سے ایتھنول کافی نہیں ہے۔ مکئی اور چاول جیسے غذائی اجناس کی اضافی دستیابی کے پیش نظر، خراب شدہ اناج سے ایتھنول، ایف سی آئی کے ساتھ مکئی اور اضافی چاول کی اجازت دی گئی ہے۔
حکومت چاول، گنا وغیرہ سے جیسے زیادہ پانی والی فصلوں سے مکئی جیسی زیادہ پائیدار فصلوں میں تنوع پیدا کرنے کے لئے کسانوں کی حوصلہ افزائی کررہی ہے۔اس کے علاوہ ،مکئی سمیت اجناس کی پیداوار اور پیداواری صلاحیت کو بڑھانے کےلئے ملک میں قومی اجناس سکیورٹی مشن  نافذ کیا جارہا ہے۔اس کے علاوہ، ریاست کے چیف سکرٹری ،اس قسم کے ریاستی حکومتوں سے درخواست کی گئی ہے کہ وہ ریاست کے چیف سکریٹری کی صدارت میں تشکیل کردہ ریاستی سطح کی منظوری کمیٹی  کی منظوری کے ساتھ راشٹریہ کریشی وکاس یوجنا  کے تحت ‘‘خاص پروجیکٹوں’’ کے ذریعہ سے چاول/گیہوں کے رقبے کو ڈسٹلریز کے ارد گرد موڑ کر مکئی کی کاشت کی منصوبہ بندی کریں اور اسے فروغ دیں۔ اس طرح، حکومت کا مقصد گھریلو پولٹری کی صنعت میں اس کی کھپت سے زیادہ اضافی مکئی کے لیے ایک پائیدار مارکیٹ بنانا ہے۔ مزید برآں، مکئی جیسے اناج سے ایتھنول کی پیداوار، گھلنے والے اجناس کے ساتھ خشک ڈسٹلر اناج نامی ایک کو- پروڈکٹ فراہم کرتی ہے، جو سے کثیر مقدار میں پروٹین ملتا ہے اور اسے کیٹل فیڈ/پولٹری فیڈ کے طور پر بھی استعمال کیا جاتا ہے۔
وزیراعظم کا دفتر
وزیر اعظم نے ڈی او پی ٹی کے زیر اہتمام چنتن شِوِر میں شرکت کی
وزیر اعظم جناب نریندر مودی نے آج عملہ اور تربیت کے محکمے کے زیر اہتمام چنتن شِوِر میں شرکت کی۔
وزیر اعظم نے ٹوئیٹ کیا:
’’ @DoPTGoIکے ذریعہ منعقدہ چنتن شِوِر میں شرکت کی۔ افسران سے بات چیت کی اور محکمے میں تال میل کو مزید بہتر بنانے اور اثرانگیزی میں اضافہ کے طریقہ کار کو اجاگر کیا۔‘‘
خواتین اور بچوں کی ترقیات کی وزارت
تیسرے راشٹریہ پوشن ماہ کے جشن کے ایک حصے کے طور پر پہلے 1000 دن کے وقفے میں بچوں اور ماؤں کے لئے تغذیاتی مہم اور غذائیت سے متعلق ایک ویبنار کا اہتمام
مرکزی وزیر برائے خواتین و اطفال کی ترقی، محترمہ اسمرتی زوبین ایرانی نے تمام لوگوں سے اپیل کی کہ وہ صفائی مہم کو کامیاب بنانے کے لئے عوامی شرکت کو فروغ دیں
خواتین و اطفال کی بہبود کی وزارت ستمبر 2020 میں منائے جانے والے تیسرے تغذیہ بخش مہینے کے دوران ویبناروں کا ایک سلسلے کاآغاز کر رہی ہے۔ 7 ستمبر کو غذائیت کی مہم کے بہترین طریقوں اور کامیابی کی کہانیوں پر پہلا ویبنار منعقد ہوا۔ آج ، دوسرے ویبنار کا انعقاد پہلے ایک ہزار دن کے دوران بچوں اور ماؤں کے لئے غذائیت کی ضوابط کے موضوع پر کیا گیا۔ان ویبنارز کی صدارت خواتین و اطفال کی ترقی اور ٹیکسٹائل کی وزیرمحترمہ اسمرتی زوبین ایرانی کر رہی ہیں۔ اس ویبنار میں محترمہ دیباشری چودھری، مرکزی وزیر مملکت برائے خواتین و اطفال، حکومت ہند ، سکریٹری خواتین و اطفال ، جناب رام موہن مشرا، شریک وزارتوں اور ریاستی حکومتوں کے نمائندوں، بین الاقوامی تنظیموں کے نمائندوں اور ترقیاتی شراکت داروں، پی آر آئی ممبران، آئی سی ڈی ایس حکام، ریاستوں کی خواتین اوربچوں کی ترقی کے نمائندوں، ڈومین کے ماہر ، غذائیت کے ماہرین ، وزارت کے عہدیدار اور دیگر شامل ہوئے۔
ویبینارسے خطاب کرتے ہوئے ، مرکزی وزیرمحترمہ اسمرتی زوبن ایرانی نے تعاون کرنے والی وزارتوں کی کوششوں کی ستائش کی اورپوشن ابھیان کو کامیاب بنانے کے لئے جن بھاگیداری کو فروغ دینے کی اپیل کی ۔ انھوں نے کہاکہ خواتین واطفال کی بہبود کی وزارت بہترین طریقہ کاراور کامیاب کوششوں کو ایک ای ۔بک میں مرتب کرنے کا منصوبہ رکھتی ہے ۔
کل منعقدہ پوشن ابھیان سے متعلق بہترین طریقہ کاراور کامیاب کوششوں کے موضوع پرویبینارمیں کووڈ ۔ 19کے دوران تغذیے پرپھرسے توجہ مرکوز کرنے کی ضرورت ، تغذیئے میں اختراعات زرعی تنوع کی ضرورت ، بہترین طریقہ کارمیں ساجھیداری ، لکش دیپ آنگن واڑی مراکز میں تغذیہ بخش گارڈن کے قیام ، گجرات میں تغذیے کی انتہائی کمی والے بچوں کی تلاش اور ان کے علاج کے لئے آن لائن طریقہ کار، اڈیشہ میں تغذیہ بخش اضافی خوراک کی تیاری اور تقسیم میں باجرے کی سہولیت، اتراکھنڈ میں سرکاری عہدیداروں کے ذریعہ تغذیے کی انتہائی کمی والے بچوں  کو اپنانے دادرنگرحویلی میں ایس اے ایم بچوں کی شناخت کے لئے مہم وغیرہ شامل ہیں ۔
آج کے ویبینارکے ایجنڈے میں دوممتاز طبی ماہرین کے ذریعہ گیسٹ لیکچردیئے گئے ۔پہلے لیکچرکا عنوان تھا ‘‘ ایپٹ نرچرنگ :دی فرسٹ 1000ڈیزآرکروشیل ’’ یہ لیکچر بچوں کے امراض کے ماہرپروفیسر ڈاکٹرایچ پی ایس سچدیو نے دیا۔ جس میں انھوں نے اس بات پرزوردیاکہ دوسال کی عمرسے ہی بچے کی تغذیے پرزوردیاجاناچاہیئے جو ایک اچھی زندگی کے آغاز کے لئے بہترہے ۔ دوسرے لیکچرکا عنوان تھا ‘‘ بچوں اورماووءں کے تغذیئے کی ضروریات :پہلے 1000دن ’’سینٹ جان میڈیکل کالج کے فیزیولوجی کے سابق ہیڈ ، پروفیسراے وی کپاد ، نے لیکچردیتے ہوئے مشورہ دیاکہ عام ستی اورگھروں میں پکائی گئی خوراک تغذیئے کی ضروریات کو پوراکرنے کے لئے کافی ہے اور خوراک کو بہترطورپرڈیزائن کیاجاناچاہیئے ۔ انھوں نے نوزائیدہ بچے کے لئے پہلے 180دن تک پوری طرح ماں کادودھ دینے پرزوردیا۔
نوجوانوں کے امور اور کھیل کود کی وزارت
کھیل کود کے مرکزی وزیر جناب انوراگ ٹھاکر کا گاندربل کا دو روزہ دورہ مکمل ہوا
مرکزی حکومت ، مرکز کے زیر انتظام علاقے میں کھیلوں سے متعلق بنیادی ڈھانچہ کی تریق کے تئیں عہد بند ہے: جناب انوراگ ٹھاکر
کلیدی خصوصیات:
- کھیل کود کے مرکزی وزیر نے سابق کھلاڑیوں، کوچز، موجودہ کھلاڑیوں سمیت مختلف کھیلوں کے وفود اور کھیلوں کے مختلف زمروں کے ہونہار اور ابھرتے ہوئے کھلاڑیوں کے ساتھ ملاقات کی۔
- مرکزی حکومت نے جموں و کشمیر کے پورے مرکز کے زیرانتظام علاقے میں کھیل کود کے میدانوں اور انڈور اسٹیڈیموں کی ترقی کے لیے پی ایم ڈیولپمنٹ پلان کے تحت 200 کروڑ روپے کی رقم مختص کی ہے: کھیلوں کے وزیر
اطلاعات و نشریات، نوجوانوں کے امور اور کھیلوں کے مرکزی وزیر جناب انوراگ سنگھ ٹھاکرکا گاندربل کا دوروزہ دورہ آج اختتام پذیر ہوگیا ہے۔
اپنے دورے کے دوسرے دن وزیرموصوف نے سابق کھلاڑیوں، کوچز، موجودہ کھلاڑیوں سمیت کھیلوں سے متعلق مختلف وفود اور کھیلوں کے مختلف زمروں کے ابھرتے ہوئے کھلاڑیوں سے ملاقات کی۔
کھیلوں سے متعلق وفود نے وزیرموصوف کو مرکز کے زیر انتظام علاقے میں دستیاب کھیلوں کی موجودہ سہولتوں کے بارے میں بتایا اور مرکز کے زیرانتظام اس پورے علاقے میں کھیل کود کے چلن کو مزید فروغ دینے کے لیے مختلف مطالبات پیش کیے۔ ان میں جموں و کشمیر میں کھیلوں سے متعلق صنعتیں قائم کرنے، موجودہ کھیلوں سے متعلق بنیادی ڈھانچہ کی ترقی، بلاک سطح پر کثیر مقاصدی ٹریننگ ہال، اونچائی والے مقامات پر ٹریننگ سنٹرس وغیرہ شامل ہیں۔
وفد کے ساتھ بات چیت کے دوران وزیرموصوف نے کہا کہ مرکزی حکومت، نوجوانوں کی فطری صلاحیت اور دلچسپی کے مطابق کھیل کو د کا بنیادی ڈھانچہ تعمیر کرانے کے تئیں پابند عہد ہے۔ انہوں نے یہ بھی کہا کہ مرکزی حکومت نے جموں و کشمیر کے پورے مرکز کے زیرانتظام علاقے میں کھیل کود کے میدانوں اور انڈور اسٹیڈیموں کی تعمیر کی غرض سے پی ایم ڈیولپمنٹ پلان کے تحت 200کروڑ روپے کی رقم مختص کی ہے۔
انہوں نے کہا کہ جموں و کشمیر میں کھیلو انڈیا اسکیم کے تحت 40مراکز کی منظوری دی گئی ہے جن میں نوجوانوں کو ان کی فطری صلاحیت اور مخصوص کھیلوں میں ان کی دلچسپی کے مطابق ضروری تربیت فراہم کی جائے گی۔اس کے علاوہ کھیلوں سے متعلق افراد کو سائنسی تربیت فراہم کرنے کے مقصد سے مختلف دیگر پروگرام زیر تکمیل ہیں۔
وہاں کیے گئے مطالبات کا جواب دیتے ہوئے وزیرموصوف نے کہا کہ یہ بات بہت حوصلہ افزا ہے کہ عوام نے کھیل کود کی جانب توجہ مرکوز کی ہے جو کہ پورے ملک کے لیے فخر کی بات ہے اور انہوں نے خطے میں موسم سرما اور موسم گرما دونوں موسموں کے کھیلوں کے فروغ کے لیے تمام طرح کی مدد کا یقین دلایا۔
لیفٹننٹ گورنر کے مشیر فاروق خان، گاندربل کے ڈی ڈی سی کے چیئرپرسن، نزہت اشفاق، گاندربل کی ڈپٹی کمشنر کریتیکا جیوتسنا، ڈی ڈی سی کے وائس چیئرپرسن، گاندربل کے ایس پی اور ضلع انتظامیہ کے دیگر سرکردہ عہدیدار بھی اس موقع پر موجود تھے۔
اس سے پہلےل وزیرموصوف نے تُلامُلا کے مقام پر کھیر بھوانی مندر میں پوجا ارچنا کی اور سبھی کے لیے خوشیوں، خوشحالی اور خیرو عافیت کی دعا کی۔
کامرس اور صنعت کی وزارتہ
مشرقی اترپردیش میں زرعی اور خوراک ڈبہ بند مصنوعات کی برآمدات کے مضمرات کو بروئے کار لانے کے لیے، اے پی ای ڈی اے نے مرزاپور میں ’زرعی برآمدات کانفرنس اور خریدار فروخت کار میٹنگ‘ کا انعقاد کیا
صنعت و تجارت کی وزیر مملکت محترمہ انوپریا پٹیل سمیت اہم افسران اور کاشتکاروں نے اس میٹنگ میں شرکت کی
نئی دہلی، 05 دسمبر 2021:
مشرقی اترپردیش جسے پوروانچل کے نام سے بھی جانا جاتا ہے، کی زرعی اور خوراک ڈبہ بند مصنوعات کی برآمدات کے مضمرات کو بروئے کار لانے کے لیے، اے پی ای ڈی اے نے مرزاپور میں ’زرعی۔برآمدات کانفرنس اور خریدار فروخت کار میٹنگ‘ کا انعقاد کیا، جس میں تجارت و صنعت کی مرکزی وزیر مملکت محترمہ انوپریا پٹیل اور 700 سے زائد کاشتکاروں، برآمدکاروں اور دیگر کاشتکاروں نے شرکت کی۔
گذشتہ روز کانفرنس سے خطاب کرتے ہوئے، محترمہ انوپریا پٹیل نے کہا کہ پوروانچل سے زرعی اور خوراک ڈبہ بند مصنوعات کی برآمدات میں اضافے سے نہ صرف بھارت کی غیر ملکی زرمبادلہ آمدنی میں اضافہ ہوگا بلکہ اس سے کاشتکاروں کی آمدنی میں دوگنا اضافہ ہوگا، نیز اس خطے میں روزگار کے مواقع بھی پیداہوں گے۔
محترمہ پٹیل نے کہا کہ ملک نے 2021۔22 کے لیے تجارتی اشیاء کی برآمدات کے لیے 400 بلین امریکی ڈالر کے بقدر کا ہدف مقرر کیا ہے اور اپریل۔نومبر 2021۔22 کی مدت کے دوران 262 بلین امریکی ڈالر کے بقدر برآمدات پہلے ہی کی جا چکی ہے۔انہوں نے کہا کہ 2021۔22 میں زرعی پیداوار کے لیے 43 بلین امریکی ڈالر کے بقدر ریکارڈ برآمدات کا نشانہ مقرر کیا گیا ہے اور اے پی ای ڈی اے اور کاشتکاروں کی کوششوں کے ذریعہ یہ ہدف جاری مالی سال کے دوران حاصل کرلیا جائے گا۔
اے پی ای ڈی اے کے چیئرمین ڈاکٹر ایم انگاموتھو نے پوروانچل خطے میں برآمدات کو تقویت بہم پہنچانے کے لیے اے پی ای ڈی اے کے ذریعہ انجام دی گئیں پہل قدمیوں کے بارے میں بات کی۔ مرزاپور کے ضلع مجسٹریٹ جناب پروین کمار لکسکار نے بطورمہمان خصوصی اس میٹنگ میں شرکت کی۔ اس تقریب کا انعقاد آزادی کے 75 برس مکمل ہونے کی یاد میں کیا گیا، جسے ’آزادی کا امرت مہوتسو‘ کے عنوان سے منایا جا رہا ہے۔
کانفرنس کے دوران، زرعی پیداوار کی برآمدات میں اضافے کے لیے سرکردہ برآمدکار ادارے-ایسو سی ایشن اور پوروانچل کے ایف پی اداروں کے درمیان ایک مفاہمتی عرضداشت پر دستخط عمل میں آئے۔ چین کو برآمد کیے جانے والے غیر باسمتی چاول اور متحدہ عرب امارات کو برآمد کی جانے والی ہری مرچوں کی کھیپوں کو محترمہ انوپریا پٹیل اور اے پی ای ڈی اے کے چیئرمین ڈاکٹر انگاموتھو کے ذریعہ جھنڈی دکھا کر رخصت کیا گیا۔
اترپردیش حکومت کے سینئر افسران، مرزاپور ضلع انتظامیہ، اے پی ای ڈی اے، بین الاقوامی چاول تحقیقی ادارہ ، سبزیوں پر تحقیق کا ادارہ آئی سے اے آر ۔ انڈیا اور برآمدکار ایسو سی ایشن کے نمائندگان، کاشتکار پیداواری تنظیمیں  اور دیگر حصہ داران نے اس میٹنگ میں شرکت کی۔
کاشتکار حضرات ،جن میں سے بیشتر مرزاپور، بھدوئی، وارانسی، غازی پور اور چندولی جیسے اضلاع سے تعلق رکھتے ہیں، نے اس کانفرنس میں شرکت کی۔
زرعی فصلوں کی برآمدات کو فروغ دینے اور عالمی طور طریقوں پر عمل کرنے کے لیے، اے پی ای ڈی اے نے ایف پی او اداروں، تاجر حضرات، برآمدکاروں، زرعی سائنسدانوں، اترپردیش حکومت اور دیگر اداروں کے ساتھ شراکت داری میں، ماہ جولائی 2021 میں وارانسی میں ایک میٹنگ کا انعقاد کیا تھا۔ اس میٹنگ میں وارانسی خطے کے 200 سے زائد کاشتکاروں نے حصہ لیا تھا جہاں زرعی سائنس دانوں اور سرکردہ اداروں کے افسران نے اس خطے سے زرعی پیداوار کی برآمدات کو فروغ دینے اور کاشتکاروں کے ذریعہ عالمی سطح پر تسلیم شدہ اچھے طور طریقوں  پر عمل کرنے کے لیے بیش قیمتی معلومات فراہم کی تھی۔
بھارتی چناؤ کمیشن
انتخابی کمیشن نے ہریانہ اور مہاراشٹر اسمبلی 2019 کے لیے عام انتخابات کی تاریخوں کا اعلان کیا، اس کے ساتھ ہی مختلف صوبوں/ مرکز کے زیر انتظام ریاستوں کے لوک سبھا حلقے اور ریاستی اسمبلیوں میں عارضی اسامی کو پر کرنے کے لیے ضمنی انتخابات کا شیڈول بھی جاری کیا
ہندوستان کے انتخابی کمیشن نے آج ہریانہ اور مہاراشٹر اسمبلی 2019 کے لیے عام انتخابات کی تاریخوں کے اعلان کے ساتھ مختلف ریاستوں/ مرکز کے زیر انتظام خطوں کے لوک سبھا کی نشست اور اسمبلیوں میں عارضی اسامی کو پر کرنے کے لیے ضمنی انتخابات کا شیڈول بھی جاری کردیا ہے
شیڈول–1 دیکھنے کے لیے یہاں کلک کریں
شیڈول–2دیکھنے کے لیے یہاں کلک کریں
۔ ۔ ۔ ۔
U. No. 4277
(Visitor Counter : 82
وزارت دفاع
ہندوستانی بحریہ کی بڑے پیمانے پر راحت و باز آبادکاری کی کوششیں
نئی دہلی،04 مئی نہایت تیز و تند سمندی طوفان ‘‘فانی’’ سے ہوئی تباہی کے بعد ہندوستانی بحریہ کی مشرقی بحری کمان نے اڈیشہ میں بڑے پیمانے راحت و بازآبادی کاری کی کوششیں شروع کی ہیں ۔ بحریہ کی جنگی جہاز ڈونیئر نے دو پروازیں بھریں جس نے مندروں کے شہر پوری کے گرد نواح بڑے پیمانے پر ہوئی تباہی کا انکشاف کیا ۔ مشرقی بحری کمانڈ کے سربراہ فلیگ آفیسر نے ذاتی طور پر 4 مئی کی پہلی پرواز سے سمندری طوفان سے متاثرہ علاقوں کافضائی سروے کیا اور آئی این ایس چلکا پہنچ کر راحت رسانی کے کاموں کا جائزہ لیا ۔
فضائی سروے کی بنیاد پر مشرقی بحری کمان ریاستی حکومت اور ضلع انتظامیہ کے تعاون سے پوری اور اس کے مضافاتی علاقوں میں تین جہتی بچاؤ اور باز آبادکاری کی سرگرمی انجام دے رہی ہے۔ راحت اور باز آبادکاری کے کام کے تحت اشیائے خوراک، ضروری طبی سامان، کپڑے،جراثیم کش دوائیں ، مرمت کرنے والے ساز و سامان، تباہ شدہ پیڑوں کو کانٹنے کی آریاں ، ٹارچ، بیٹری وغیرہ ساز و سامان کو اڈیشہ میں میں پوری کے سب سے قریب واقع بحری اڈے آئی این ایس چلکا بھیجا گیا ہے۔بحریہ کے انچارج آفیسر  ان امدادی سامان کی تقسیم کے کام میں ایک مرکزی کوآرڈینیٹر کا کردار ادا کر رہا ہے اور عوامی باورچی خانہ قائم کرنے کا بھی منصوبہ ہے۔
ساتھ ہی، مشرقی بیڑہ کے تین بحری جہاز بھی سمندرسے راحت اور باز آبادکاری کی کوشش کر رہے ہیں۔ آئی این جہاز رن وجے، كدمت اور ایراوت، تین ہیلی کاپٹروں کی مدد سے فی الحال پوری کے ساحل پر آپریشنل ہیں اور فوری امداد فراہم کر رہے ہیں۔ امدادی کوششوں میں تعاون کے لئے، مشرقی بحری کمان نے پوری کے ارد گردسمندری طوفان سے متاثرہ علاقوں میں رابطہ گروپوں کو پہلے ہی تعینات کر چکی ہے ، جو ان بحری جہازوں سے راحت اور بچاؤ کے کاموں کی کوششوں کی نگرانی کر رہے ہیں۔
آج بھونیشور ایئر پورٹ کے کھولنے کے امکانات کے پیش نظر بحریہ کے ذریعہ چیتک اور یو ایچ 3 ایچ ہیلی کاپٹروں کو وہاں تعینات کیا جا رہا ہے، تاکہ ناقابل رسائی اور دور دراز علاقوں میں راحت رسانی کے کاموں اور امدادی سامان گرانے کا کام کر سکیں۔ بھونیشور میں ہیلی کاپٹروں کی تعیناتی سے متاثرہ علاقوں میں پھنسے لوگوں کو محفوظ مقامات تک لایا جا سکے ساتھ ہی ان علاقوں میں جہاں سڑک رابطہ ختم ہوگیا ہے وہاں رابطہ بحال کیا جاسکے۔
اگلے چند دنوں تک راحت اور بچاؤ کے کام جاری رکھنے کے لیے مشرقی بحری کمان نے اضافی بحری جہاز اور اضافی امدادی سامان فراہم کی ہیں۔
۔ ۔ ۔ ۔ ۔ ۔ ۔ ۔ ۔
(م ن ۔ رض۔ را(
U-2043,
(Visitor Counter : 51
وزارت دفاع
ہندوستانی بحریہ کا نیول ایوئیشن انڈسٹری آؤٹ ریچ پروگرام کولکاتا میں منعقد
ہندوستانی بحریہ کا نیول ایوئیشن انڈسٹری آؤٹ ریچ پروگرام کنڈفیڈریشن آف انڈین انڈسٹری  کے مشرقی خطہ  کے تعاون سے 11 اپریل، 2023 کو کولکاتا میں منعقد کیا گیا۔ اس پروگرام کا انعقاد ایچ کیو ای این سی کے زیر اہتمام بیرک پور کے نیول لائیزن سیل کے ذریعے کیا گیا۔ نیول اسٹاف کے ڈپٹی چیف  وائس ایڈمرل سنجے مہیندرو نے افتتاحی اجلاس کی صدارت کی جس میں تینوں افواج، کوسٹ گارڈ، ڈی آر ڈی او اور سی آئی آئی  کے سینئر عہدیداروں نے اپنے اپنے خیالات شیئر کیے۔
اس پروگرام کا مقصد ’انوویٹ-انٹیگریٹ-انڈیجنائز‘ کے لیے موافق ایکو سسٹم کو فروغ دینا تھا جس میں کولکاتا اور اس کے آس پاس کام کر رہے 100 سے زیادہ صنعتی پارٹنرز کی سرگرم شرکت دیکھی گئی۔ پروگرام کے دوران، ایئر اسٹورز کے انڈیجنائزیشن کے لیے کتابچہ  کے دوسرے ایڈیشن، جس کا 2010 میں اس کی ابتدائی اشاعت کے بعد وسیع تجزیہ کیا گیا ہے، کا ڈی سی این ایس کے ذریعے اجرا کیا گیا۔
بحریہ انڈیجنائزیشن ایجنسیوں کے لیے رہنما دستاویز کے اس عصری ایڈیشن میں انڈیجنائزیشن کے عمل میں تیزی لانے کے لیے سہولت آمیز عمل اور رائج مالی ضابطہ کاری کا مؤثر طریقے سے استعمال کرنے کے طریقے شامل تھے۔ افتتاحی اجلاس کے بعد منعقد ہونے والے ہندوستانی بحری ایجنسیوں اور صنعتی پارٹنرز کے ذریعے تکنیکی اجلاس کا تجزیہ اے این ایس  ریئر ایڈمرل دیپک بنسل کے ذریعے کیا گیا۔
وزارت دفاع
مغربی بحری کمان میں ماحولیاتی تحفظ سے متعلق سرگرمیاں
مغربی بحری کمان مغربی ساحل پر پھیلے تمام اسٹیشنوں پر ماحولیاتی تحفظ کی سرگرمیوں کو فروغ دینے میں پیش پیش رہی ہے۔ یہ ایک مستقل کوشش رہی ہے کہ اہلکاروں کو ان کی تربیت کے حصے کے طور پر فطرت کی حفاظت کی عادت ڈالنے کے لیے ترغیب فراہم کی جائے۔ ایک عرصے سے ماحولیاتی تحفظ اور توانائی تحفظ سے متعلق طریقہ کار کے نفاذ کے لیے کثیر پہلوئی نقطہ نظر اپنایا گیا ہے ۔
مغربی بحری کمان میں بحریہ کے اہلکاران ممبئی کے ساحل اور دیگر اسٹیشنوں پر مختلف مینگرو کی بازبحالی کے کاموں میں فعال طور پر مصروف رہے ہیں۔ پورے سال کمان کے ذریعہ پڑوس میں صفائی ستھرائی مہم، ورکشاپ اور سمینار، بیداری مہمات، ساحلی صفائی ستھرائی مہم اور شجرکاری مہمات انجام دی گئیں۔ اس کے علاوہ، ہمہ گیر پالیسیاں، ری سائیکلنگ کو فروغ دینے جیسی سبز پہل قدمیاں، پلاسٹک کے استعمال میں تخفیف، قابل احیاء توانائی کو اپنانا، اندرونی طور پر حیاتیاتی اور غیرحیاتیاتی فضلے کو ٹھکانے لگانا اور ازسر نو قابل استعمال بنانا، توانائی اثر انگیزی کی اختیارکاری اور پانی کے تحفظ کے طور طریقے نافذ کیے جا چکے ہیں۔ این اے ڈی ٹرامبے میں ایک میاواکی جنگل قائم کیا گیا ہے جسے وسیع پیمانے پر ستائش حاصل ہوئی ہے۔
حکومت ہند کی #گرین انڈیا پہل قدمی کے ایک جزو کے طور پرگذشتہ برس کے دوران ، مغربی بحری کمان کے مختلف بحری اسٹیشنوں پر مقامی پھولوں کے پودے لگائے گئے ۔ #پنیت ساگر ابھیان کے تحت، متعدد مواقع پر گجرات، مہاراشٹر اور کرناٹک میں بڑی ساحلی صفائی ستھرائی مہم کا اہتمام کیا گیا۔ مقامی بلدیاتی اداروں اور غیر سرکاری تنظیموں کے تعاون متعدد بیداری اور صفائی ستھرائی مہمات کے نتیجہ میں مارچ 2022 سے اب تک بڑی مقدار میں کوڑاکرکٹ ٹھکانے لگایا گیا۔
سبز پہل قدمیوں کے ساتھ آگے بڑھتے ہوئے، ’پلاسٹک آلودگی کو شکست دیں‘ پہل قدمی کو این ڈی  کے ذریعہ ایک موضوع کے طور پر اپنایا گیا ہے۔ مغربی بحری کمان پریوار کی فعال شراکت داری کے ساتھ، تمام رہائشی علاقوں میں صفائی ستھرائی سے متعلق بڑی مہم انجام دی گئی۔ شجرکاری سے متعلق مختلف مہمات، لیکچرس/ سمیناروں اور پینٹنگ کے مقابلوں کا اہتمام کیا جا رہا ہے۔ ایک سبز، ہمہ گیر اور صحت مند ماحول کے قیام کے لیے تمام بحری اسٹیشنوں میں ایک تقریب حلف برداری کا اہتمام کیا گیا۔
کارپوریٹ امور کی وزارتت
مرکزی کابینہ نے انسٹی ٹیوٹ آف چارٹرڈ اکاؤنٹینٹس آف انڈیا  اور انسٹی ٹیوٹ آف پروفیشنل اکاؤنٹینٹس آف روس  کے درمیان مفاہمت نامہ کو منظوری دی
وزیر اعظم جناب نریندر مودی کی صدارت میں مرکزی کابینہ نے انسٹی ٹیوٹ آف چارٹرڈ اکاؤنٹینٹس آف انڈیا  اور انسٹی ٹیوٹ آف پروفیشنل اکاؤنٹینٹس آف روس  کے درمیان مفاہمت نامہ پر دستخط کرنے کو منظوری دی ہے۔
تفصیلات:
انسٹی ٹیوٹ آف چارٹرڈ اکاؤنٹینٹس آف انڈیا  اور انسٹی ٹیوٹ آف پروفیشنل اکاؤنٹینٹس آف روس  کے درمیان اس مفاہمت نامہ پر دستخط کرنے کی منظوری سے پروفیشنل اکاؤنٹینسی کی ٹریننگ، پیشہ ورانہ اخلاقیات، تکنیکی تحقیق، اکاؤنٹنگ سے متعلق علم کی پیش رفت، پیشہ ور اور دانشورانہ ترقی کے شعبوں میں باہمی تعاون قائم کرنے میں مدد ملے گی۔
نفاذ کی حکمت عملی اور اہداف:
اس مجوزہ مفاہمت نامہ  کا مقصد پروفیشنل اکاؤنٹینسی کی ٹریننگ، پیشہ ورانہ اخلاقیات،تکنیکی تحقیق، اکاؤنٹینٹس کی پیشہ ورانہ ترقی کے سلسلے میں خیالات و معلومات کے تبادلہ سے اکاؤنٹینسی پیشہ کے معاملوں میں تعاون کو مضبوط بنانا ہے۔ اس مفاہمت نامہ کا مقصد سیمیناروں، کانفرنسوں اور دونوں فریقین کے لیے باہمی طور پر مفید مشترکہ سرگرمیوں کے ذریعے باہمی تعاون کو فروغ دینا اور دنیا میں اس پیشہ کو فروغ دینے کے لیے ہندوستان اور روس میں اکاؤنٹینسی کے پیسہ کی ترقی کے بارے میں جدید ترین معلومات مہیا کرانا ہے۔ دونوں فریقین اطلاعات سے متعلق امداد کے ذریعے ایک دوسرے کی ویب سائٹس کو آپس میں جوڑیں گے۔
بنیادی اثرات:
آئی سی اے آئی اور آئی پی اے آر کے درمیان اس مفاہمت نامہ سے آئی سی اے آئی کے ممبران اور دونوں متعلقہ اداروں کے بہتر مفادات کے لیے آپس میں مفید تعلقات بنانے کے لیے آئی سی اے آئی ممبران کے امکانات کے سلسلے میں اضافی حوصلہ افزائی فراہم کرنے کی امید ہے۔ اس مفاہمت نامہ سے آئی سی اے آئی اکاؤنٹینسی کے پیشہ میں خدمات کی برآمدات کے ذریعے روس کے ساتھ شراکت داری کو مضبوطی عطا کرنے کے قابل ہوگا۔
فائدہ:
آئی سی اے آئی کے ممبران متعدد ممالک کے مختلف اداروں میں متوسط سے لیکر اعلیٰ سطحی عہدوں پر فائز ہیں، جو کسی ملک کے متعلقہ اداروں کے فیصلہ/ پالیسی سازی کی حکمت عملیوں کو متاثر کر سکتے ہیں۔ آئی سی اے آئی دنیا کے 45 ممالک کے 68 شہروں میں چیپٹروں اور نمائندگان کے دفاتر کے اپنے وسیع نیٹ ورک کے ذریعے متعلقہ ممالک میں جاری روایات کو شیئر کرکے اہم رول ادا کرنے کے لیے پابند عہد ہے، جس سے حکومت ہند غیر ملکی سرمایہ کاری کو راغب کرنے اور انہیں ہندوستان میں اپنا سیٹ اپ قائم کرنے کے لیے حوصلہ افزائی فراہم کرنے کی خاطر ان روایات کو اپنا سکے۔ اس مفاہمت نامہ سے کارپوریٹ امور کی وزارت، انسٹی ٹیوٹ آف چارٹرڈ اکاؤنٹینٹس آف انڈیا  اور انسٹی ٹیوٹ آف پروفیشنل اکاؤنٹینٹس آف روس  مستفید ہوں گے۔
پس منظر:
انسٹی ٹیوٹ آف چارٹرڈ اکاؤنٹینٹس آف انڈیا  ہندوستان میں چارٹرڈ اکاؤنٹیٹس کے پیشہ کے ریگولیشن کے لیے چارٹرڈ اکاؤنٹینٹس قانون، 1949 کے تحت قائم ایک آئینی ادارہ ہے۔ آئی سی اے آئی نے چارٹرڈ اکاؤنٹینٹس کے پیشہ کو آگے بڑھانے کے لیے تعلیم، پیشہ ورانہ ترقی، اعلیٰ اکاؤنٹنگ کے رکھ رکھاؤ، آڈٹنگ اور اخلاقی معیاروں کے شعبے میں وسیع تعاون فراہم کیا ہے، جسے عالمی طور پر منظوری حاصل ہے۔ انسٹی ٹیوٹ آف پروفیشنل اکاؤنٹینٹس آف روس  اکاؤنٹینٹس کا سب سے بڑا غیر منافع بخش ادارہ ہے۔